Taba ea monna ea belaelloang tšoaetsong ea COVID-19 e morea-rea. – moafrikafmradio: The Most Authoritative Radio Ever!
Taba ea monna ea belaelloang tšoaetsong ea COVID-19 e morea-rea.
Taba ea motho ea phatlalalitsoeng ke Letona la Bophelo a e-na le tšoaetso ea COVID-19, e bakile lerata har’a banna le basali ba qoqang ka marang-rang, boholo bo hanana le letona, haholo kamor’a hore monna eo a hanane le polelo eo, a be a tlatsoe ke e mong, Abdul.
O hanne tsohle, tse kang hore o ne a tsielehile koana Saudi Arabia ha a tla hauheloa, a kakasoe ke Afrika Boroa ho tla hae. Bangoli ba marang-rang ba re na ho tla joang hore e be motho eo o ile a kena sefofaneng a sa hlahlojoa, a kena Afrika Boroa, a se ke a hlahlojoa, a qetella ka ho kena Lesotho ka mokhoa oa ho pholletsa feela.
Maikutlo a ba bitsoang Conspiracy Theorists, a re ketso ena ea ’muso, e kanna eaba e tsoaloa ke hore Mokhatlo oa Machaba oa Bophelo, (WHO) o ntse o kepelela linaha tse tlokotsing ea Coronavirus chelete e baloang ka makholo a mabeli a limillione, ka hona, ho ka etsahala hore e be ba masene, ba ne ba leka letsoho hore senyethe seo, se ke se tle ka Lesotho ba tle ba be le mokhoa oa ho itatsoa menoana.
Previous PostLia ja lia roba, maliba ho psha a matala, haeba ke Toala ena.Next PostLitaba tsa Manosa li ntse li phethahala, ho rialo bamameli.